Něhdy bě w nimale kóždej wsy nakupowanišćo, hdźež poskićachu twory wšědneje potrjeby. Runočasnje běchu to socialne centrumy, hdźež so wjesnjenjo zetkawachu a rady pobjesadowachu. W našej lětnjej seriji na něhdyše wjesne wobchody dopominamy.
Dźensa: Jaseńca (2)
Jeno staršim Jasčanam je hišće znate, zo měješe we wsy napřećo něhdyšej Handrikec korčmje Mikławš Šołta hač do časa po Druhej swětowej wójnje wobchodźik za žiwidła. Hižo 6. februara 1947 je jón swojej dźowce Kaće přewostajił. Tehdy bě wobrotliwa a pilna žona 27 lět. Do toho je sej w Drježdźanach trěbne kupske kmanosće a znajomosće přiswojiła. Pozdźišo wuda so na Franca Wjeselu, tohorunja z Jaseńcy.
slv_Latn vec_Latn szl_Latn